open-index/open-wikipedia-markdown huggingface dataset:
אמריקן-פלסטיין ליין

ממוזער| דגל החברה "אמריקן-פלסטיין ליין"
ממוזער|„פרינסס אליס“ (לימים „פרזידנט ארתור“) בנמל סֶבּוּ בפיליפינים, 1916-1914
**אמריקן פלסטיין ליין** (באנגלית: **American Palestine Line**) הייתה חברת אוניות יהודית-אמריקאית שנוסדה ב־1924 והפעילה קו נוסעים קבוע בין ניו יורק וארץ ישראל. היא נחשבת לחברת הספנות המודרנית הראשונה בבעלות ובניהול של יהודים. נשיא החברה היה השופט יעקב שטראל.

האונייה היחידה שהפעילה החברה הייתה א/ק "פרזידנט ארתור", מקודם "פרינסס אליס" של חברת הספנות הגרמנית נורד דויטשר לויד; היא נתפסה על ידי האמריקאים במלחמת העולם הראשונה, והחברה רכשה אותה ממינהל הספנות של ארצות הברית (US Shipping Board). "פרזידנט ארתור" הייתה אונייה מעורבת לנוסעים ומשא, בעלת תפוסה ברוטו של 15,000 טון, מקום ל־450 נוסעים ול־4,000 טון מטען.

במרץ 1925, אחרי שיפוץ האונייה והתקנתה לשירות, נחנך קו הנוסעים בין ניו־יורק וארץ ישראל, וב־12 בחודש יצאה "פרזידנט ארתור" להפלגת הבכורה שלה. קהל של 15,000 איש השתתף בטקסי חנוכת הקו, שכללו תפילות ונאומים באנגלית וביידיש ושירת התקווה. החברה התגאתה כי "פרזידנט ארתור" היא אוניית הנוסעים האוקיאנית הראשונה המניפה דגל עברי לצד הדגל האמריקאי, ובנוסף לכך גם אוניית הנוסעים האוקיינית הראשונה שמשרתות בה נשים בתפקידי קצונה. בהפלגה הראשונה נסעו – בין היתר – 216 יהודים, שהוזמנו להשתתף בטקס הנחת אבן הפינה לאוניברסיטה העברית בירושלים.

איתרע מזלה של החברה והיא סבלה מקשיים תפעוליים ופיננסיים כבר מתחילת דרכה. בשלהי 1925, לאחר שלוש הפלגות בלבד לא"י, הוכרזה החברה כפושטת רגל ופורקה. האונייה הוחזרה למועצת הספנות, ותכולת משרדי החברה נמכרה במכירה פומבית בתחילת 1926.

## לקריאה נוספת
* רב חובל זאב הים, **ספינות מספרות – תולדות הספנות הישראלית**. תל אביב, אחיאסף, 1968.
* שמואל טולקובסקי, **יהודים יורדי ים**. תל אביב, אותפז, 1970.
* רב חובל הלל ירקוני, **העם, האנייה ועם ישראל**. חיפה, פרדס הוצאה לאור, 2009.
* קובי כהן-הטב, **המהפכה הימית - אחיזת היישוב היהודי בים ובחופי ארץ-ישראל, 1948-1917**. ירושלים, יד בן-צבי, 2019. עמ' 91.

## קישורים חיצוניים
* ידיעות עיתונאיות היסטוריות על האונייה "פרזידנט ארתור" וחברת "אמריקן פלסטיין ליין" באתר "שפת הים" - ים וספנות בעיתוני ההשכלה, התחייה והיישוב, 1948-1856.

קטגוריה:חברות ספנות
אאוגניוס השני

**האפיפיור אאוגניוס השני** (בלטינית: **Eugenius II**; מת ב-27 באוגוסט 827) היה ההגמון של רומא מ-4 ביוני 824 עד מותו בשנת 827.

## ביוגרפיה
אאוגניוס נולד בשנת 780, ונבחר לאפיפיור ב-4 ביוני 824 על ידי אצילי רומא, אשר נתמכו על ידי האימפריה הפרנקית. לואי החסיד שלח את בנו לותר הראשון לרומא כדי לחזק את ההשפעה הפרנקית. האצילים הרומיים שגורשו בימי שלטונו של האפיפיור הקודם, פסקליס הראשון ונמלטו לצרפת חזרו, ורכושם הוחזר להם. בשנת 824 נחתם הסכם רומנה בין האפיפיור לקיסר, אשר קידם את היומרות הקיסריות בעיר רומא, אך חיזק גם את כוחם של האצילים, והביא בכך להקטנה לא מבוטלת של זכויות היתר שהוענקו לאפיפיור פסקליס הראשון. הסכם זה כלל את החוק כי לא יהא ניתן להכתיר אפיפיור חדש לאחר בחירתו, עד לאחר קבלת אישור של הקיסר הפרנקי. הוא קבע כי אלה שהיו תחת חסות מיוחדת של האפיפיור או הקיסר יהיו בלתי ניתנים להפרעה, וכי רכוש הכנסייה לא יישדד לאחר מותו של אפיפיור. בסתיו 826 נערך סינוד ברומא, אשר כלל 62 בישופים מכל רחבי איטליה, והתקבלו בו צעדים כדי לשפר את המשמעת ואת החינוך של הכמורה. ב-27 באוגוסט 827 מת אאוגניוס ברומא, וולנטינוס נבחר לאפיפיור במקומו.

## קישורים חיצוניים

* 
* 

קטגוריה:אפיפיורים
קטגוריה:אפיפיורים במאה ה-9
קטגוריה:נפטרים ב-827
אינה צימבאליוק

**אינה צימבאליוק** (באוקראינית: **І́нна Анато́ліївна Цимбалю́к**; נולדה ב-11 ביוני 1985) היא דוגמנית אוקראינית.

## ביוגרפיה
צימבאליוק נולדה בצ'רנוביץ לאם מורה ואב שעוסק בתיירות.

היא למדה ניהול ותיירות בינלאומית באוניברסיטה הלאומית בקייב לתרבות ואומנויות (Kyiv National University of Culture and Arts).

מ-1998 ועד 2005 השתתפה בשמונה תחרויות יופי שונות.

היא נבחרה ל"מיס תבל אוקראינה" 2006, בתחרות מיס תבל בלוס אנג'לס עלתה ל-20 המתמודדות הסופיות בחצי הגמר.

תמונותיה הופיעו בשלל מגזינים באוקראינה.

ב-2007 שיחקה בסדרה "Серцю не накажеш" שהיא הפקה משותפת לערוץ 5 וערוץ 1+1.

ב-2008 ו-2009 הגישה שתי תוכניות בערוץ 1+1, היא הגישה תוכנית בערוץ "ICTV", בנוסף עבדה גם בערוץ ה-MTV האוקראיני.

ב-2009 שיחקה בסרט הטלוויזיה "Ryabiny grozdya alye".

ב-2012 שיחקה בסרט רז'בסקי נגד נפוליאון.

היא דיבבה את בובת הברבי בדיבוב האוקראיני של צעצוע של סיפור 3.

היא המייסדת של מותג הביגוד "MyShuShu".

## קישורים חיצוניים

* 

## הערות שוליים

קטגוריה:דוגמניות אוקראיניות
קטגוריה:מדבבות
קטגוריה:משתתפות בתחרות מיס תבל 2006
קטגוריה:אוקראיניות שנולדו ב-1985
קטגוריה:אוקראינים שנולדו ב-1985
Dark Paradise

**Dark Paradise** (בעברית: **גן עדן אפל**) הוא סינגל שהוקלט על ידי הזמרת-יוצרת האמריקאית לנה דל ריי, מתוך אלבום הבכורה שלה, *[[Born to Die]]*. השיר יצא לאור ב-1 במרץ 2013, כסינגל השישי מתוך האלבום. הוא נכתב על ידי לנה דל ריי וריק נואלס, בעוד ההפקה נעשתה על ידי אמיל הייני.

השיר הגיע למקום החמישי במצעד שבפולין.

## רקע וכתיבה
השיר נכתב על ידי לנה דל ריי וריק נואלס והופק על ידי אמיל הייני. כמו כן, השיר הוא שיר בסגנון הטריפ הופ. מגזין הבילבורד סקרו את השיר בחיוב ואף ציינו כי הוא נשמע כמו חלק משיריה של מדונה, שיצאו בתקופת שנות ה-80. בלוס אנג'לס טיימס דירגו אותו בין הרצועות הטובות ביותר באלבום יחד עם "Video Games" ו-"Summertime Sadness".

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-145 מיליון השמעות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי לנה דל ריי
קטגוריה:שירים באנגלית
קטגוריה:שירים שנכתבו על ידי לנה דל ריי
קטגוריה:שירים שנכתבו על ידי ריק נואלס
קטגוריה:שירים שהופקו על ידי אמיל הייני
קטגוריה:שירים שהופקו על ידי ריק נואלס
קטגוריה:שירי לפידים
קטגוריה:סינגלים בהוצאת אינטרסקופ רקורדס
Black Widow (שיר)

"**Black Widow**" (בעברית: **אלמנה שחורה**) הוא סינגל שהוקלט על ידי הראפרית האוסטרלית איגי אזליה, ביחד עם הזמרת הבריטית ריטה אורה, מתוך האלבום, The New Classic. השיר יצא לאור ב-8 ביולי 2014, כסינגל החמישי והאחרון מתוך האלבום.

עם יציאתו נכנס השיר אל המקום השלישי במצעד הבילבורד הוט 100, והרביעי במצעד הסינגלים הבריטי.

## רקע וכתיבה
השיר נכתב על ידי איגי אזליה, קייטי פרי, טור אריק הרמנסן, מייקל סטורלר אריקסן, בנימין לוין ושרה הדסון והופק על ידי סטארגייט. במקור, הוצע השיר לקייטי פרי שהייתה אמורה להוציא אותו כסינגל, אך לאחר שוויתרה עליו, ביצעה אותו אזליה ביחד עם אורה.

## וידאו קליפ
הווידאו קליפ המלא שיצא עבור השיר בוים על ידי דירקטור X ופורסם בערוץ היוטיוב של איגי אזליה ב-13 באוגוסט 2014. בתחילת הקליפ, ניתן לראות את ריטה אורה ובן הזוג שלה נכנסים למסעדה בה אזליה עובדת. שלושתם מתווכחים עד שלבסוף הולכת אזליה אל המטבח וחושבת כיצד להתנקם בבן הזוג של אורה.

נכון לדצמבר 2019, מונה הצפיות של הקליפ עומד על למעלה מ-560 מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי איגי אזליה
קטגוריה:שירי ריטה אורה
קטגוריה:שירים באנגלית
קטגוריה:שירים שנכתבו על ידי איגי אזליה
קטגוריה:שירים שנכתבו על ידי טור אריק הרמנסן
קטגוריה:שירים שנכתבו על ידי מיקל סטורלר אריקסן
קטגוריה:שירים שנכתבו על ידי קייטי פרי
קטגוריה:שירים שנכתבו על ידי שרה הדסון
קטגוריה:שירים שהופקו על ידי סטארגייט
קטגוריה:וידאו קליפים שבוימו על ידי דיירקטור X
קטגוריה:שירים על נקמה
קטגוריה:שירים עם נושאים פמיניסטיים
קטגוריה:שירי פופ ראפ
קטגוריה:סינגלים שהגיעו למקום הראשון ברומניה
קטגוריה:סינגלים בהוצאת דף ג'אם רקורדינגס
מסגד מוולאנא (רוטרדם)

**מסגד מוולאנא** (בהולנדית: **Mevlanamoskee**, בטורקית: **Mevlana Camii**) הוא מסגד בצפון-מערב רוטרדם, הולנד, המשרת בעיקר טורקים תושבי הולנד. 

המסגד, שנקרא על שם ג'לאל א-דין רומי, נבנה בשנת 2001 ויש לו שני מינרטים המתנשאים לגובה של 33.8 מטרים. בהצבעה בשנת 2006 הוכתר המסגד כמבנה האטרקטיבי ביותר ברוטרדם.

## קישורים חיצוניים

קטגוריה:רוטרדם: מבנים
קטגוריה:אירופה: מסגדים
אריה בבקוב

**אריה בַּבּקוֹב** (כ"ח בחשוון ה'תר"מ, 14 בנובמבר 1879 – י"ז בתשרי ה'תש"ט, 20 באוקטובר 1948) היה פעיל ציוני, עיתונאי פובליציסט ועורך. מראשי הצה"ר, ציר וחבר נשיאות קונגרס היסוד של ההסתדרות הציונית החדשה.

## קורות חיים
נולד בגטצ'ינה שליד פטרבורג, לזלמן דוד בבקוב, חייט במקצועו. קיבל חינוך מסורתי בחדר ובישיבת סלבודקה. אחרי לימודיו (1900–1908) למד באוניברסיטת פטרבורג.

ב-1907 נישא לרוזה דוברינר. הוא הצטרף לחבורת העסקנים הציוניים בפטרבורג, והיה חבר מערכת כתב העת ראזסווייט, שבו החל לפרסם מאמרי דעה. כן כתב ב"הזמן" העברי.

בתחילת דרכו שימש מורה, פועל בבית חרושת (1909–1918) ופקיד. במקביל החל ב-1986 בפעילות ציונית, והיה ציר בוועידת מינסק ובוועידת הלסינגפורס. אחר כך ציר בהקונגרס הציוני העולמי השביעי, האחד עשר, השנים עשר והשבעה עשר.

ב-1921 עלה לארץ ישראל. לצד עבודותיו כמנהל בחברות שונות, היה חובב רדיו (ולפי אנציקלופדיה תדהר, האדם הראשון בתל אביב שהחזיק משדר רדיו מתוצרת בית) ומנהל שירות הרדיו העברי הראשון שפעל מגני התערוכה טרום הקמת שירות השידור הראשון.

ב-1933 הצטרף למפלגת המדינה העברית והיה עורך ביטאונה "המטרה".
[250px|ממוזער|שמאל|קברו של בבקוב ב[בית הקברות טרומפלדור]]
בקונגרס היסוד של ההסתדרות הציונית החדשה (1935) היה ציר וחבר הנשיאות. 

כיהן כנשיא בית הדין העליון של הסתדרות העובדים הלאומית.

בשנותיו האחרונות צמצם את פעילותו הציבורית. בבקוב נפטר בבית החולים הדסה שבתל אביב בי"ז בתשרי ה'תש"ט, 20 באוקטובר 1948. הוא נקבר בבית הקברות טרומפלדור.

## לקריאה נוספת
* 'בבקוב, אריה', בתוך: דוד קלעי, **ספר האישים: לכסיקון ארצישראלי**, תל אביב: מסדה – אנציקלופדיה כללית, תרצ"ז, עמ' 65. 

## קישורים חיצוניים
* 

## הערות שוליים

קטגוריה:עיתונאים יהודים רוסים
קטגוריה:סגל ראזסווייט
קטגוריה:עורכי כתבי עת ישראלים
בוגרי ישיבת כנסת ישראל
קטגוריה:בוגרי אוניברסיטת סנקט פטרבורג
קטגוריה:רוויזיוניסטים
קטגוריה:משתתפי הקונגרס הציוני העולמי השביעי
קטגוריה:אנשי העלייה השלישית
קטגוריה:תל אביב-יפו: אישים
קטגוריה:אישים הקבורים בבית הקברות טרומפלדור
קטגוריה:ישראלים שנולדו ב-1880
קטגוריה:ישראלים שנפטרו ב-1948
טרף לילי

"**טרף לילי**" (באנגלית: ***The Strangers: Prey at Night***) הוא סרט סלאשר אמריקאי משנת 2018, אשר בוים על ידי יוהאנס רוברטס, לפי תסריט שכתבו בריאן ברטינו ובן קטאי. זהו סרט המשך ל"הזרים"  משנת 2008.

את הדמויות הראשיות מגלמים כריסטינה הנדריקס, מרטין הנדרסון, ביילי מדיסון ולואיס פולמן. הסרט יצא לאקרנים ב-9 במרץ 2018, בהפצת Aviron Pictures.

## עלילה
בתחילת הסרט, נוסעת משפחה אל מחנה נופש מרוחק מן הציוויליזציה. כאשר הם מגיעים אל המחנה, הם תרים אחר הדודים שלהם, עד שמגלים כי שניהם נרצחו. בסמוך לכך, מתחילים כל בני המשפחה למות אחד אחרי השני בידי שלושה רוצחים; "האיש במסכה", "פני הבובה" ו-"נערת הפין-אפ".

בסוף הסרט, מצליחה קינסי (ביילי מדיסון), להינצל, תוך שהיא מנסה לשמור על אחיה בחיים לאחר שנדקר למוות בתוך בריכה על ידי "איש המסכה". זאת לאחר שאביה ואמה נרצחו בידי "פני הבובה" ו"איש המסכה".

## ליהוק

## מוזיקה
פסקול הסרט יצא לאור ביחד עם עליית הסרט עצמו לאקרנים, ב-9 במרץ 2018. הפסקול כולל בתוכו שירים שונים אשר מאפיינים בעיקר את שנות ה-70 ושנות ה-80. בין היתר, הלהיט "Total Eclipse of the Heart", של בוני טיילר מאלבומה Faster Than the Speed of Night, נכלל בפסקול ואף נוגן בסצנה המרכזית של הסרט. גם הלהיט "Cambodia", של קים ויילד, הופיע לאורך הסרט.

בנוסף לכך, עלה פסקול הסרט לרשת הזרמת המדיה ספוטיפיי.

## הצלחה מסחרית
בשבוע צאתו הצליח לגרוף הסרט בארצות הברית בלבד סכום של כ-10,402,271 מיליון דולר. שבוע לאחר מכן, הצליח לגרוף 4,701,089 מיליון דולר נוספים. בשבוע השלישי לצאתו, הצליח לגרוף 2,062,768 מיליון דולר.

תקציב הסרט עמד על כ-5 מיליון דולר והכנסותיו העולמיות עמדו על כ-30 מיליון דולר.

## קישורים חיצוניים
* 

## הערות שוליים

קטגוריה:סרטי אימה מ-2018
קטגוריה:סרטים באנגלית
קטגוריה:סרטי אימה אמריקאיים
קטגוריה:סרטי המשך אמריקאיים
קטגוריה:סרטי סלאשר אמריקאיים
קטגוריה:סרטי סלאשר בריטיים
קטגוריה:סרטים שצולמו בקנטקי
סינדי אקסני

**סינת'יה לין "סינדי" אקסני** (באנגלית: **Cynthia Lynne "Cindy" Axne**; נולדה ב-20 באפריל 1965) היא פוליטיקאית ואשת עסקים אמריקאית, שכיהנה כחברת בית הנבחרים של ארצות הברית מטעם מחוז הקונגרס השלישי של מדינת איווה. אקסני היא חברת המפלגה הדמוקרטית, ובתחום מחוז הקונגרס שייצגה שוכנת בירת איווה דה מוין.

## ביוגרפיה
אקסני נולדה בגראנד ראפידס שבמישיגן ב-1965 בשם **סינת'יה לין ויידל** לטרי וג'ואן ויידל. באוניברסיטת איווה סיימה לימודי תואר ראשון בעיתונאות, והיא בנוסף מוסמכת במנהל עסקים מאוניברסיטת נורת'ווסטרן. אחרי שסיימה את לימודיה הגבוהים, עבדה אקסני בפיתוח מנהיגות ותכנון אסטרטגי עבור חברת טריביון שבשיקגו. בשנים 2005–2014 עבדה עבור ממשלת איווה, שם סייעה ליותר מעשרים סוכנויות של הרשות המבצעת לספק את שרותיהן.

במהלך בחירות 2018 בארצות הברית התמודדה אקסני על ייצוג מחוז הקונגרס השלישי של איווה בבית הנבחרים האמריקאי. אחרי שניצחה בבחירות המקדימות במפלגה הדמוקרטית, הביסה בבחירות הכלליות את חבר בית הנבחרים המכהן מטעם מחוז זה דייוויד יאנג. כאשר הושבעה לתפקידה בינואר 2019, נהפכה אקסני לאישה הראשונה המכהנת בבית הנבחרים של ארצות הברית מטעם איווה, לצד עמיתתה אבי פינקנאוור, שהושבעה לתפקידה באותו היום. בבית הנבחרים היא חברה בוועדת החקלאות ובוועדת השירותים הפיננסיים.

בבחירות 2022 הפסידה בבחירות לתקופת כהונה שלישית, ובמקומה נבחר מועמד המפלגה הרפובליקנית זאק נון. כהונתה של אקסני בקונגרס תמה בראשית ינואר 2023.

אקסני ובעלה, ג'ון, מפעילים כיום חברת עיצוב דיגיטלית. יש להם שני בנים בגיל ההתבגרות והם מתגוררים בעיר דה מוין המערבית.

## קישורים חיצוניים

* 

* 

## הערות שוליים

קטגוריה:אמריקאים ילידי מישיגן
קטגוריה:גרנד ראפידס: אישים
קטגוריה:בוגרות אוניברסיטת נורת'ווסטרן
קטגוריה:בוגרי אוניברסיטת נורת'ווסטרן
קטגוריה:בוגרות אוניברסיטת איווה
קטגוריה:בוגרי אוניברסיטת איווה
קטגוריה:חברי בית הנבחרים של ארצות הברית מאיווה
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברות בית הנבחרים של ארצות הברית מטעם המפלגה הדמוקרטית
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:אמריקאיות שנולדו ב-1965
קטגוריה:אמריקאים שנולדו ב-1965
מאיר שלי

ממוזער|מאיר שלי, ראשית שנות ה-50
[250px|ממוזער| מאיר שלי במדי [מתגייסי היישוב לצבא העות'מאני|הצבא הע'ותמאני, 1918]]
**מאיר שלי** (**בוגדנובסקי**; 17 בפברואר 1893 – 24 באוגוסט 1983) היה עורך, מתרגם, עיתונאי ומשפטן. מאנשי אחדות העבודה וההסתדרות הכללית. מנכ"ל העיתון "דבר" ומראשי מערכת העיתון. המזכיר הראשי של ארגון "החלוץ" העולמי.

## קורות חיים
נולד באולשאן שבפלך וילנה לפסח שרגא ומרים בוגדנובסקי. בוגר ישיבת טלז, ישיבת לידא וישיבת וולוז'ין.

ב-1912 עלה לארץ ישראל, למד בבית המדרש למורים בירושלים. 

ב-1915, לאחר פרוץ מלחמת העולם הראשונה החליט להישאר בארץ ולהתעת'מן מתוך הבנה שהדבר יחייבו להתגייס לצבא הטורקי. לפי הסכם עם השלטונות הטורקים קיבל דחיית גיוס כדי להשלים את לימודיו והוסמך להוראה ב-1916. עם סיום לימודיו נלקח עם חבורת תלמידים מן הסמינר ומן הגמנסיה הרצליה, לבית הספר לקצינים באיסטנבול, ועם גמר האימונים נשלח לחזית מקדוניה, וממנה לחזית בגדד. לאחר זמן הועבר למטה המפקדה הגרמנית שבמוסול שם שירת כמתורגמן במרכז השירות האלחוטי. לאחר נסיגת הגרמנים מן המזרח התיכון חזר לאיסטנבול ובסיום המלחמה השתחרר מהצבא וב-1919 חזר ארצה.

לאחר המלחמה למד באוניברסיטת וינה בהמשך קיבל השכלה משפטית בשיעורי המשפט הממשלתיים בארץ ישראל.

ב-1920 התמנה מזכיר "אחדות העבודה". היה ממייסדי ועורכי השבועון "העתיד" ו"החלוץ הצעיר".

שלי היה מתרגם, בעבודתו זו תרגם ספרים רבים בפסבדונימים: מ. בוגדנובסקי, מ. בוגדן, ב. דן ועוד.

שלי נפטר ב-1983 ונקבר בהר המנוחות.

## לקריאה נוספת
* 'בוגדנובסקי, מאיר', בתוך: דוד קלעי, **ספר האישים: לכסיקון ארצישראלי**, תל אביב: מסדה – אנציקלופדיה כללית, תרצ"ז, עמ' 69. 

## קישורים חיצוניים
*  
* 
* שלי, מאיר באתר תנועת העבודה הישראלית
* 

## הערות שוליים

קטגוריה:יהודים ליטאים
קטגוריה:בוגרי ישיבת טלז
קטגוריה:בוגרי ישיבת וולוז'ין
קטגוריה:עורכי כתבי עת ביישוב
קטגוריה:דבר (עיתון)
קטגוריה:מתרגמים ביישוב
קטגוריה:אנשי העלייה השנייה
קטגוריה:יהודים בצבא העות'מאני
קטגוריה:יהודים הקבורים בהר המנוחות
קטגוריה:ישראלים שנולדו ב-1893
קטגוריה:ישראלים שנפטרו ב-1983
באלדומרו פרלאסה

**באלדומרו פרלאסה פרלאסה** (בספרדית: **Baldomero Perlaza Perlaza**; נולד ב-5 ביוני 1992) הוא כדורגלן קולומביאני המשחק בעמדת הקשר בדפורטיבו אינדפנדיינטה מדיין.

## קריירה
פרלאסה נולד בטולואה שבקולומביה, והחל ללמוד כדורגל בבית הספר "Escuela de Fútbol Carlos Sarmiento Lora".

בשנת 2010 ערך את הופעת הבכורה שלו בליגת העל הקולומביאנית במדי הקבוצה העירונית, דפורטיבו טולואה.

לאחר מכן שיחק עונה אחת באתלטיקו וילה, חזר לעונה אחת לדפורטיבו טולואה, שיחק עונה אחת בקוקוטה דפורטיבו, ובשנת 2015 חתם באינדפנדיינטה סנטה פה, במדיה שיחק עד יולי 2019 וערך למעלה מ-150 הופעות ליגה, בהן כבש 10 שערים.

ב-22 ביוני 2019 דווח כי סיכם על חוזה לשלוש עונות בהפועל באר שבע, שתשלם 600,000 אירו על 60% מכרטיס השחקן שלו, אך העסקה לא יצאה לפועל לבסוף.

ב-7 ביולי 2019 עבר לאתלטיקו נסיונל מליגת העל הקולומביאנית.

## תארים
;סנטה פה
* גביע סודאמריקנה: 2015
* גביע סורוגה בנק: 2016
** גביע רקופה סודאמריקנה (סגנות): 2016
* אליפות קולומביה (קלאוסורה): 2016
** סגנות: 2017
* הסופר קאפ הקולומביאני: 2015, 2017

## קישורים חיצוניים

## הערות שוליים

קטגוריה:כדורגלנים קולומביאנים
קטגוריה:קשרי כדורגל קולומביאנים
קטגוריה:כדורגלני אתלטיקו וילה
קטגוריה:כדורגלני אינדפנדיינטה סנטה פה
קטגוריה:כדורגלני אתלטיקו נסיונל
קטגוריה:כדורגלני קוקוטה דפורטיבו
קטגוריה:כדורגלני אתלטיקו קולון
קטגוריה:כדורגלני אינדפנדיינטה מדיין
קטגוריה:קולומביאנים שנולדו ב-1992
מתמטיקה: דמותה ותכליתה

**מתמטיקה: דמותה ותכליתה** (באנגלית: **Mathematics: Form and Function**) הוא ספר מתמטי-פילוסופי, אשר נכתב על ידי המתמטיקאי האמריקאי סאונדרס מקליין. לאורך הספר סוקר מקליין את המתמטיקה בכללותה, תוך שהוא בוחן את מקורותיה הרעיוניים, בעיותיה הפילוסופיות, וכן נושאים מתחום הפרקטיקה של המחקר המתמטי. הספר משמש ככר בו מקליין פורש את משנתו ודעותיו בנושאים אלו.

## הרקע לכתיבת הספר
העניין של מקליין בפילוסופיה של המתמטיקה החל בגיל צעיר, בין היתר כאשר קרא בנערותו את ספרם של ראסל ווייטהד פריניקיפיה מתמטיקה. היות שנולד בשנת 1909, נעוריו של מקליין ותחילת דרכו כמתמטיקאי עברו עליו בשנות ה-20 וה-30, שנים בהן העיסוק ביסודות המתמטיקה ובפילוסופיה שלה היה פעיל מאוד (בין היתר עקב "משבר היסודות" שהתרחש בשנים אלו). ייתכן שבהשפעת הסביבה הזו, מקליין בחר לעשות את עבודת הדוקטורט שלו (1933) בתחום הלוגיקה המתמטית, באוניברסיטת גטינגן, בהנחייתו של פאול ברנייס (Paul Bernays) - מגדולי החוקרים בתחום הלוגיקה המתמטית באותה עת.

לאורך העשורים שלאחר מכן, רמת העניין של מרבית המתמטיקאים בתחום היסודות והפילוסופיה של המתמטיקה פחתה במהירות. אף שמקליין מעולם לא איבד עניין בפילוסופיה של מתמטיקה, הוא הרגיש שמדובר בתחום שקשה מאוד לתרום לו תרומה בעלת ערך, ומיעט יחסית לעסוק בנושא בשנים אלו. מחקרו של מקליין עבר לתחומי האלגברה והטופולוגיה האלגברית, מה שיוביל אותו בהמשך לייסד את תורת הקטגוריות ואת האלגברה ההומולוגית יחד עם שותפו, סמואל אילנברג.

מקליין מספר שבעיניו עבודות רבות העוסקות בפילוסופיה של המתמטיקה מתבססות על גישה מוטעית, מכיוון שהן אמנם מכילות דיונים רבים בנוגע לטיבם ומציאותם של אובייקטים מתמטיים, אך דיונים אלו מתבססים לרוב רק על החלקים האלמנטריים ביותר של המתמטיקה עצמה. יתר על כן, מחבריהן של עבודות אלו לעיתים קרובות אף כלל לא מכירים לעומק את חלקיה המתקדמים של המתמטיקה המודרנית - מקליין מציין את ויטגנשטיין כדוגמה למי שלדעתו כשל בנקודה זו. להשקפתו של מקליין, כדי שפילוסופיה של המתמטיקה תהיה באמת משכנעת, היא צריכה קודם כל להתבסס על בחינה רעננה של **מה יש במתמטיקה***.* רק כך, מול חומר הראיות הרלוונטי, ניתן יהיה לגבש פילוסופיה רלוונטית של המתמטיקה.

לכן, מקליין גמר אומר לכתוב ספר שבו יתאר דעותיו באשר לפילוסופיה של המתמטיקה, כאשר הטענות הפילוסופיות יוצגו כנגד חומר רב הסוקר את המקור והמשמעות של חלקים נרחבים מהמתמטיקה המודרנית, בהתאם לעקרון שהוא הציג.

הספר מבוסס על מאמציו של מקליין לגבש פילוסופיה של המתמטיקה בארבע השנים שקדמו להוצאתו (1982-1986), ובפרט על סמינרים והרצאות שונות שמקליין העביר בנושא בתקופה זו, במיוחד סמינר שנתי בנושא שנערך על ידו באוניברסיטת שיקגו.

## לקריאה נוספת

* *(2005) Saunders Mac Lane: A Mathematical Autobiography*


## קישורים חיצוניים
* הספר בגרסה אינטרנטית חינמית באתר Scribd

## הערות שוליים

קטגוריה:ספרי מתמטיקה
אריק פולגאר

**אריק אנטוניו פולגאר פארפאן** (בספרדית: **Erick Antonio Pulgar Farfán**; נולד ב-15 בינואר 1994) הוא כדורגלן צ'יליאני המשחק בעמדת הקשר בפלמנגו ובנבחרת צ'ילה.

## קריירה
פולגאר החל את קריירת הכדורגל שלו במדי דפורטס אנטופגסטה, קבוצה בעיר אנטופגסטה, בה נולד. במדיה זכה פולגאר בתואר "תגלית העונה" בצ'ילה בשנתו האחרונה במועדון.

ב-28 ביוני 2014 חתם על חוזה לשלוש שנים באוניברסידד קאתוליקה, ששילמה לדפורטס אנטופגסטה 400,000 דולר על 70% מכרטיס השחקן שלו.

ב-20 באוגוסט 2015 חתם פולגאר על חוזה לארבע שנים במדי בולוניה 1909. ב-11 בינואר 2019 האריך פולגאר את החוזה עד ל-30 ביוני 2022.

ב-9 באוגוסט 2019 עבר לפיורנטינה. ב-24 באוגוסט 2019 הוא ערך את הופעת הבכורה שלו בקבוצה, בהפסד 3–4 לנאפולי. הוא כבש את השער הראשון במשחק, שהיה גם שער הבכורה שלו במדי הקבוצה, ובישל שער נוסף.

ב-3 בפברואר 2022 הושאל לגלאטסראיי מהליגה הטורקית.

### נבחרת צ'ילה
פולגאר ערך את הופעת הבכורה שלו במדי הנבחרת הבוגרת ב-29 בינואר 2015, בניצחון נבחרתו 3–2 על נבחרת ארצות הברית.

ב-17 ביוני 2019 כבש את שערו הראשון בנבחרת בניצחון נבחרתו 4–0 על  במחזור הפתיחה של משחקי קופה אמריקה 2019.

נכלל בסגל נבחרת צ'ילה לטורניר קופה אמריקה 2024.

## תארים
;נבחרת צ'ילה:
*קופה אמריקה: 2016

## קישורים חיצוניים

## הערות שוליים

קטגוריה:כדורגלנים צ'יליאנים
קטגוריה:קשרי כדורגל צ'יליאנים
קטגוריה:מגני כדורגל צ'יליאנים
קטגוריה:כדורגלני אוניברסידד קאתוליקה
קטגוריה:כדורגלני בולוניה
קטגוריה:כדורגלני פיורנטינה
קטגוריה:כדורגלני נבחרת צ'ילה
קטגוריה:כדורגלני קופה אמריקה 2016
קטגוריה:כדורגלני קופה אמריקה 2019
קטגוריה:כדורגלני קופה אמריקה 2021
קטגוריה:כדורגלני קופה אמריקה 2024
קטגוריה:כדורגלני גלאטסראיי
קטגוריה:כדורגלני פלמנגו
קטגוריה:ילידי 1994
ליגת העל הטורקמנית

**ליגת העל הטורקמנית** (בטורקמנית: **Türkmenistanyň Ýokary Ligasy**) היא ליגת הכדורגל הבכירה בטורקמניסטן. הליגה הוקמה בשנת 1992, פועלת תחת התאחדות הכדורגל הטורקמנית, וזאת במקום אליפות טורקמניסטן הסובייטית ולאחר שהטורקמנים נפרדו מברית המועצות לאחר התפרקותה.

ליגה מנוהלת על ידי פדרציית הכדורגל של טורקמניסטן, החברה בקונפדרציית הכדורגל של אסיה (AFC). בהתאם לדירוג של AFC לעונת 2025/2026 הליגה מדורגת במקום ה-19. בהתאם לכך היא זכאית לשלוח נציג לליגת האלופות האסייתית השנייה.

## היסטוריה
### התקופה הסובייטית
בתקופת ברית המועצות הקבוצות החזקות שפעלו באזור שיחקו בליגות של ברית המועצות. הקבוצה החזקה הייתה קופטדאג אשגבאט שנכללה בליגת משנה של ברית המועצות מספר עונות. 

אליפות הרפובליקה הסובייטית הסוציאליסטית הטג'יקית הייתה מיועדת לקבוצות בדרג נמוך.

### לאחר התפרקות ברית המועצות (1992 ואילך)
הליגה הטורקמנית בכדורגל הוקמה בשנת 1992 אחרי התפרקות ברית המועצות, ופירוקה של ליגת העל הסובייטית. הליגה הצטרפה לפיפ"א תחת קונפדרציית הכדורגל של אסיה. בעונת הבכורה של הליגה השתתפו 15 מועדונים, והאלופה הראשונה הייתה קופטדאג אשגבאט. לאחר מכן הוקטנה הליגה ל-10 קבוצות, ובשנים הבאות ל-8 ול-6 בהדרגה. לאחר מכן הוגדלה ונעה בין 8 ל-11 משתתפות.

## מתכונת הליגה
בעונת 2025/2026 ליגה כוללת 8 קבוצות. הקבוצות משתתפות ב-28 מחזורים בשיטת משחק בית/משחק חוץ. על ניצחון מוענקות 3 נקודות ועל תיקו נקודה בודדת.

העונה מתחילה במרץ ומסתיימת בדצמבר.

הקבוצה שזכתה במקום הראשון מוכתרת אלופה ומעפילה ביחד עם סגניתה לליגת האלופות האסייתית השנייה. הקבוצה שסיימה במקום האחרון יורדת לליגת משנה ("הליגה הראשונה").

## אליפויות לפי עונה
* קבוצה המסומנת ב**כתב מודגש** זכתה בגביע הטורקמני באותה העונה והשלימה דאבל מקומי.

## זכיות לפי מועדונים

## קישורים חיצוניים
* 
* נתונים מאתר rsssf
* נתונים מאתר globalsport
* נתונים מאתר soccerway

## הערות שוליים

קטגוריה:טורקמניסטן: כדורגל
טורקמניסטן
ליגת העל הקירגיזית

**ליגת העל הקירגיזית** (בקירגיזית: **Кыргыз премьер лигасы**) היא ליגת הכדורגל הבכירה ברפובליקה של קירגיזסטן. הליגה הוקמה בשנת 1992, לאחר היפרדות הקירגיזים מברית המועצות.

עד 2019 כונתה בשם הליגה הבכירה. החל מעונת 2019 מותגה מחדש בשם **הפרמייר ליג הקירגיזי**.

נכון לשנת 2025 בדירוג AFC ליגה מדורגת במקום ה-26 עם 20.601 נקודות (דירגו מבוססת על הערכת השתתפות הקבוצות ב-26 עונות אחרונות). לאור דירגוה ליגה שולחת נציג לתחרות של AFC מהדרג השלישי.

## היסטוריה
### לפני קבלת העצמאות (עד 1991)
בתקופת ברית המועצות הקבוצות החזקות שפעלו באזור שיחקו בליגות של ברית המועצות. הקבוצה החזקה הייתה אלגה בישקק ששיחקה מספר עונות בליגה הבכירה של ברית המועצות. 

אליפות הרפובליקה הסובייטית הסוציאליסטית הקירגיזית הייתה מיועדת לקבוצות בדרג נמוך.

### לאחר התפרקות ברית המועצות (1992 ואילך)
הליגה הקירגיזית בכדורגל הוקמה בשנת 1992 אחרי התפרקות ברית המועצות, ופירוקה של ליגת העל הסובייטית. הליגה הצטרפה לפיפ"א תחת קונפדרציית הכדורגל של אסיה. בעונת הבכורה של הליגה השתתפו 12 מועדונים, והאלופה הראשונה הייתה אלגה בישקק. לאחר מכן הוגדלה הליגה ל-17 קבוצות. ב-1994 צומצמה הליגה ל-14 קבוצות, ועונה לאחר מכן פוצלה לליגות אזוריות ושלב פלייאוף. בשנת 1996 הוקטנה חזרה ל-12 משתתפות, ובשנת 1997 הוקטנה ל-10 קבוצות בלבד.

הפורמט המשיך להשתנות מידי עונה, ומספר המשתתפות נע בין 6 ל-18, לפעמים כלל שלב פלייאוף אליפות, ולפעמים שני בתים של ליגות אזוריות. החל מ-2019 הליגה מותגה מחדש כ"ליגת העל הקירגיזית" (הפרמייר ליג הקירגיזי).
## מתכונת הליגה
הליגה משוחקת בין חודשי מרץ ונובמבר של כל שנה קלנדרית.

בעונת 2025 בוצעה הרחבת הליגה ל-14 קבוצות. העונה כוללת 26 מחזורים בשטית משחק בית/משחק חוץ. על ניצחון מוענקות 3 נקודות ועל תיקו נקודה בודדת.

הקבוצה שסיימה את העונה במקום הראשון מוכלרת אלופה ומעפילה לתחרות של AFC.

קבוצה שסיימה את העונה במקום האחרון יורדת לליגת משנה ("הליגה השנייה").

## אליפויות לפי עונה

* קבוצה המסומנת ב**כתב מודגש** זכתה בגביע הקירגיזי באותה העונה והשלימה דאבל מקומי.

## אליפויות לפי קבוצות

## קישורים חיצוניים
* 
* נתונים מאתר rsssf
* נתונים מאתר globalsport
* נתונים מאתר transfermarkt
* נתונים מאתר soccerway

## הערות שוליים

קטגוריה:קירגיזסטן: כדורגל
קירגיזסטן
חתול קלאס

**חתול קלאס** הוא גזע של חתול המצוי בסקוטלנד. חתול זה הוא הכלאה בין חתול בר סקוטי לבין חתול הבית. בעבר סברו שמדובר בבעל חיים אגדי, וכאשר אנשים נתקלו בו הם חשבו שמדובר במתיחה, אך דעה זו בוטלה לאחר שצייד מקצועי הרג את החתול והציג את גופתו בשנת 1984.

החתול אינו מהווה מין של חתול, אלא זן כלאיים מאותו המין. החתול קרוי על שם היישוב קלאס בסקוטלנד, בו התגלה לראשונה. היסטוריון סקוטי בשם צ'ארלס תומאס העלה את ההשערה כי עמוד אבן מגולף הנמצא בעיירה גולספי מציג חתול קלאס. הסיבה לכך היא שבגילוף האבן מופיעה דמות חתול הניצבת מעל דג והיא כנראה מייצגת חתול קלאס ששוחה בנהר ולוכד דגי סלמון.

חוקר מהמוזיאון הלאומי של סקוטלנד חקר שמונה גופות ופרוות של חתולי קלאס. גופה אחת של החתול כבר נמצאה באוסף של המוזיאון, ואילו גופות ופרוות נוספות סופקו לו ידי צייד ספורט. אחת מגופות החתולים נמצאה כחתול בר הלוקה במלניזם. הייתה זו הפעם הראשונה שחיית בר תועדה כלוקה במלניזם ברחבי סקוטלנד. הסיקו ששאר הגופות הן אכן תוצר הכלאה של חתול בית וחתול בר סקוטי, כאשר ברובן התכונות הדומיננטיות הן של חתול הבר ואילו רק בגופה אחת עלה כי תכונות חתול הבית הן שגברו בהכלאה.

אורכו של חתול הקלאס נע בין 61 ל-91 סנטימטרים, רגליו האחוריות חזקות, וזנבו מגיע לאורך של כ-30 סנטימטרים. משקלו נע בין 2.3 ל-6.8 קילוגרמים. חתול הקלאס הראשון שנמצא בשנת 1984 הגיע לגובה של 38 סנטימטרים עד הכתף, ואורכו היה 110 סנטימטרים. מוזיאון הזואולוגיה באוניברסיטת אברדין מציג פוחלץ של חתול הקלאס שנמצא בקרבתו בשנת 2002.

## ראו גם
* חתול הסית'
* חתול סוואנה
* כלאי חתוליים

## הערות שוליים

קלאס
קטגוריה:חיות כלאיים
This Is Me (האמן הגדול מכולם)

**This Is Me** (מילולית: "זה אני") הוא שיר שבוצע על ידי קיאלה סטל עבור סרט הקולנוע המוזיקלי "האמן הגדול מכולם", בהשתתפות צוות שחקני הסרט. השיר יצא ב-26 באוקטובר 2017 על ידי אטלנטיק רקורדס כחלק מקידום המכירות של אלבום פסקול הסרט, וב-8 בדצמבר 2017 יצא כסינגל המוביל של האלבום. השיר זכה בפרס גלובוס הזהב לשיר המקורי הטוב ביותר בטקס פרסי גלובוס הזהב ה-75, והיה מועמד לפרס אוסקר לשיר המקורי הטוב ביותר בטקס פרסי אוסקר ה-90, אך הפסיד לשיר "Remember Me" מתוך סרט האנימציה "קוקו". מאוחר יותר, השיר היה מועמד לפרס גראמי.

בעקבות הפצתו הבין-לאומית של הסרט, השיר זכה לפופולריות רבה והגיע למקומות גבוהים במצעדי פזמונים בבריטניה, אוסטרליה, אירלנד, מלזיה, דרום קוריאה, בלגיה וניו זילנד.

## הופעות חיות
השיר בוצע לראשונה בהופעה חיה בפני קהל על ידי יו ג'קמן באוסטרליה, במהלך סיבוב ההופעות "Broadway to Oz" בשנת 2015. קיילה סטל ביצעה את השיר במופע Carols by Candlelight במלבורן, ב-24 בדצמבר 2017. היא ביצעה את השיר גם יום קודם לכן, כחלק מחזרה לקראת ההופעה, ולאחריו נתנה גם הדרן. סטל ביצעה את השיר בשידור חי בטלוויזיה, במופע של גראהם נורטון ב-9 בפברואר 2018. מאוחר יותר היא הופיעה גם במופע של אלן דג'נרס ב-21 בפברואר 2018. היא ביצעה את השיר גם בטקס פרסי אוסקר ה-90 ב-4 במרץ 2018.

## רשימות ההשמעה

## מיקומי שיא

## נתוני מכירות

## פרסים ומועמדויות

## גרסאות כיסוי

גרסת כיסוי לשיר, בביצועה של קשה, יצאה ב-22 בדצמבר 2017. במצעד הפזמונים של אוסטרליה היא הגיעה למקום ה-71. גרסת כיסוי זו נכללת ברשימת השירים של האלבום *The Greatest Showman: Reimagined* משנת 2018, יחד עם רמיקס המשלב אלמנטים משתי הגרסאות של קיילה סטל ושל קשה, יחד עם הראפרית מיסי אליוט.

### וידאו קליפ
וידאו קליפ של השיר מתוך האלבום *The Greatest Showman: Reimagined* יצא ב-20 בדצמבר 2018. הקליפ מציג ארבעה מתוך חמשת כוכבי הסדרה "עין קווירית" של נטפליקס (אנטוני פורובסקי, ג'ונתן ואן נס, טאן פראנס ובובי ברק) כשהם מדריכים שלושה בני-נוער לקראת הופעתם בתחרות כישרונות צעירים. את הסרטון ביים ג'ארד הוגאן.

### מיקומי שיא

### נתוני מכירות

## קישורים חיצוניים

## הערות שוליים

קטגוריה:זוכי פרס גלובוס הזהב – השיר המקורי הטוב
קטגוריה:שירי קשה
קטגוריה:שירים מסרטי קולנוע
קטגוריה:סינגלים בהוצאת אטלנטיק רקורדס
קטגוריה:שירי פלטינה מרובעת בממלכה המאוחדת
קטגוריה:שירי פלטינה מרובעת ומעלה בארצות הברית
צעצוע של סיפור בקיצור: חיית מסיבות

**צעצוע של סיפור בקיצור: חיית מסיבות** (באנגלית: **Toy Story Toons: Partysaurus Rex**, בתרגום חופשי לעברית: **צעצוע של סיפור בקיצור: פרטיזאורוס רקס**) הוא סרט קצר אמריקאי בהנפשה ממוחשבת לילדים מסוגת קומדיה. הסרט מבוסס על הסרט "צעצוע של סיפור" ומשמש כסרט השלישי מסדרת הסרטים "צעצוע של סיפור בקיצור". הסרט בוים ונכתב על ידי מארק וולש והופק על ידי קים אדמס.

הסרט הוקרן לראשונה בארצות הברית ב-14 בספטמבר 2012 לפני הסרט "מוצאים את נמו" שהוקרן מחדש בגרסת תלת-ממד. בישראל הסרט הופץ לראשונה בדיבוב לעברית בשנת 2012. אורך הסרט הוא כ-7 דקות, ושפת המקור שלו היא אנגלית (הסרט דובב לשפות נוספות, ביניהן: עברית, צרפתית ואיטלקית).

## תקציר העלילה
הסרט מספר על רקס, בובת הדינוזאור, שמוצא את עצמו נשאר מאחור בחדר האמבטיה. בחדר האמבטיה, רקס מתיידד עם צעצועי האמבטיה של בוני, שם הם עורכים מסיבה מוזיקלית.

## הדמויות והמדבבים

במאי הסרט בעברית היה שרון כהן, ומפיקת הדיבוב הייתה הדס מוזס.

## מוזיקה
אמן המוזיקה האלקטרונית, בריאן ויין טרנזו, הלחין את המוזיקה של הסרט. בריאן ויין טרנזו ו-Au5 הפיקו את הרמיקס "Partysaurus Overflow" בהשראת הסרט. הרמיקס הופץ להורדה דיגיטלית ב-iTunes ובאמזון ב-19 בנובמבר 2012. הרמיקס הופץ מאוחר יותר באלבום "Dconstructed" .

## הפצה
הסרט הופץ לראשונה בארצות הברית ב-14 בספטמבר 2012 לפני הסרט "מוצאים את נמו" שהוקרן מחדש בגרסת תלת-ממד. ב-8 באוקטובר 2012 הסרט שודר לראשונה בטלוויזיה בערוץ דיסני, והיה זמין באתר האינטרנט של דיסני ב-10 באוקטובר 2012. החל מאוקטובר 2012, הסרט זמין בחנות ה-iTunes, פריים וידאו וביוטיוב. הסרט הופץ כבונוס למהדורת ה-Blu-ray המעודכנת של הסרט "מפלצות בע"מ" ב-19 בפברואר 2013. הסרט הופץ גם כבונוס למהדורות ה-Blu-ray וה-DVD של הסרט "צעצוע של סיפור: ההסתבכות" ב-19 באוגוסט 2014, וב-Blu-ray וב-DVD של "אוסף הסרטים הקצרים של פיקסאר, חלק 3".

בישראל הסרט הופץ לראשונה בדיבוב לעברית בשנת 2012.

## ביקורות
בן קנדריק מעיתון "The Christian Science Monitor", אמר שהסרט הוא הסרט המהנה ביותר בזיכיון "צעצוע של סיפור" עד היום.

## ראו גם
* צעצוע של סיפור (זיכיון)

## קישורים חיצוניים
* 

*

קטגוריה:סרטי 2012
קטגוריה:סרטי הנפשה אמריקאיים
קטגוריה:סרטי ילדים
קטגוריה:סרטי קומדיה אמריקאיים
קטגוריה:סרטים אמריקאיים
קטגוריה:סרטים באנגלית
קטגוריה:סרטים קצרים מונפשים
קטגוריה:סרטים קצרים של פיקסאר
קטגוריה:סרטים קצרים
קטגוריה:צעצוע של סיפור
טקס פרסי האקדמיה הבריטית לקולנוע ה-3

**טקס [[פרס באפט"א לקולנוע|פרסי האקדמיה הבריטית לקולנוע]] ה-3** שמעניקה האקדמיה הבריטית לאמנויות הקולנוע והטלוויזיה, נערך ב-29 במאי 1950, בו הוענקו פרסים לסרטים הטובים ביותר של 1948 ו-1949. פרסי הסרט הבריטי הטוב ביותר הסרט הטוב ביותר מכל מקור הוענקו לסרטים "האדם השלישי" ו"גונבי האופניים" בהתאמה.

## זוכים ומועמדים
הסרטים "האדם השלישי" ו"גונבי האופניים" זכו בפרס בקטגוריות הסרט הבריטי הטוב ביותר הסרט הטוב ביותר מכל מקור בהתאמה. הסרט "האדם השלישי היה מועמד בשתי הקטגוריות. סרט התעודה "*Daybreak in Udi*" זכה בפרס הסרט הדוקומנטרי הטוב ביותר. הסרט הצרפתי "*La Famille Martin*" זכה בפרס מיוחד. הסרט "החיפוש" זכה בפרס האומות המאוחדות.

## קישורים חיצוניים
* The British Academy of Film and Television Arts Official website

## הערות שוליים

קטגוריה:טקסי פרס באפט"א
קטגוריה:1950 בממלכה המאוחדת
זינאידה גרצ'אני

**זינאידה גרצ'אני** (ברומנית: **Zinaida Greceanîi**; נולדה ב-7 בפברואר 1956) היא פוליטיקאית מולדובית, שכיהנה כראש ממשלת מולדובה בשנים 2008–2009.

## קורות חיים
זינאידה גרצ'אני נולדה בכפר במחוז טומסק. משפחתה הוגלה לסיביר בשנת 1945, לאחר שהשטח שוחרר מכיבוש גרמני, על ידי השלטונות של מולדובה הסובייטית שהייתה חלק של ברית המועצות. רק בשנת 1957 המשפחה הורשתה לחזור למולדתה. זינאידה גרצ'אני סיימה לימודים באוניברסיטת קישינב בתחום הכלכלה. בתקופת 1974–1991 היא עבדה בהנהלת חשבונות של מחלקת תקציבים במוסדות מקומיים. בשנת 1994 היא עברה לקישיניב והחלה לעבוד באגף התקציבים של משרד האוצר של מולדובה. בשנת 1996 היא התמנתה למנהלת אגף התקציבים ובשנת 2000 קיבלה משרת סגן שר האוצר. בשנת 2002 אושרה כהונתה לשר האוצר. בשנת 2005 במקביל לתפקידה היא כיהנה כסגנית ראש הממשלה.

בשנת 2005 זינאידה גרצ'אני השתתפה בבחירות לראש העיר קישינב. היא זכתה בבחירות, אך מכיוון ששיעור התשפפות היה נמוך (פחות משליש הבוחרים) התוצאות בוטלו.

בשנת 2008 היא התמנתה לראש הממשלה במקום וסילי טרלב.

בשנת 2009 זינאידה גרצ'אני הייתה מעומדת של המפלגה הקומוניסטית לתפקיד נשיא מולדובה. בהצבעה היא קיבלה 60 קולות (לעומת דרישה של 61 קולות) ולא נבחרה. בשנת 2011 היא עזבה את המפלגה הקומוניסטית והקימה מפלגה חדשה. בבחירות של שנת 2014 המפלגה זכתה ל-25 מקומות בפרלמנט ועתה היא הסיעה הגדולה בפרלמנט של המדינה.

בשנת 2015 היא השתתפה פעם נוספות בבחירות לראש העיר קישיניב, אך בסיבוב השני והמכריע צברה רק 46.46% מהקולות (ראש העיר מכהן צבר 53.54%).

נכון ליוני 2019 היא מכהנת כיושב ראש הפרלמנט.

## קישורים חיצוניים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:ערכים שבהם תבנית בריטניקה אינה מתאימה
קטגוריה:פוליטיקאיות מולדובניות
קטגוריה:ראשי ממשלת מולדובה
קטגוריה:שרי ממשלת מולדובה
קטגוריה:כלכלניות
קטגוריה:כלכלנים
קטגוריה:ילידות 1956
סיבוני

**סיבוני** הוא שם משפחה שנפוץ בקרב יהודי צפון אפריקה, בעיקר ממרוקו וטריפולי, המעיד על מוצאה של המשפחה מקרב קהילות ספרד של צפון הים התיכון כגון צרפת ואיטליה, ראו

קטגוריה:שמות משפחה ביהדות צפון אפריקה
זיכיון (ממשל)

**זיכיון** הוא מענק של זכויות, קרקעות או רכוש, מידי ממשלה, רשות מקומית, תאגיד, יחיד, או כל גוף משפטי אחר. 

שירותים ציבוריים שונים כגון אספקת מים יכולים להיות מופעלים בזיכיון. במקרה של זיכיון המוענק מהממשלה, מדובר בהסכם לפיו חברה פרטית מקבלת את הזכות הבלעדית לפעול, לתחזק ולבצע השקעות במתקן ציבורי (כגון הפרטת מים), לפרק זמן מסוים. צורות אחרות של חוזים בין גופים ציבוריים ופרטיים יכולים להיות חוזי חכירה וניהול. במקרה של חכירה מעניק בעל הקניין לחוכר זכויות מסוימות בתמורה לדמי חכירה. במקרה של חוזה ניהול, המפעיל אוסף את ההכנסות מטעם הממשלה ומקבל תשלום מסוים שסוכם מראש. 

מענק מקרקעין או רכוש מידי הממשלה עשוי להיות תמורת שירותים או לשימוש או מטרה מסוימת. זיכיון עשוי לכלול את הזכות להשתמש בתשתית קיימת לשימוש ייעודי.

במגזר הפרטי, בעל הזיכיון – הזכיין – משלם בדרך כלל סכום קבוע או אחוז מהכנסותיו לבעל הישות שהעבירה לו את הזיכיון. 

## ראו גם
* זיכיון (מדיה)
* זכיינות
* מענק כספי

## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:מודלים עסקיים
קטגוריה:זכויות
ועדת הכוחות המזוינים של הסנאט של ארצות הברית

[ממוזער|[יושב ראש הוועדה קארל לוין וקודמו בתפקיד ג'ון וורנר מאזינים בשימוע שנערך לאדמירל מייקל מאלן לשם מינויו לתפקיד יושב ראש המטות המשולבים בפני ועדת הכוחות המזוינים, יולי 2007.]]
**ועדת הכוחות המזוינים של הסנאט של ארצות הברית** (באנגלית: **United States Senate Committee on Armed Services**; לעיתים נכתבת בראשי התיבות SASC באתר האינטרנט שלה) היא ועדה קבועה של הסנאט של ארצות הברית, אשר תפקידה לקיים פיקוח פרלמנטרי על הכוחות המזוינים של ארצות הברית, מחלקת ההגנה, מחקר ופיתוח צבאי, אנרגיה גרעינית וביטחון לאומי, הטבות לחברי הכוחות המזוינים, מערכת השירות הסלקטיבי ועניינים אחרים הקשורים למדיניות הביטחון של ארצות הברית. הוועדה נוסדה מכוח חוק הארגון החקיקתי מחדש 1946 (Legislative Reorganization Act of 1946) בעקבות ניצחון ארצות הברית במלחמת העולם השנייה, בינואר 1947. סמכויות הוועדה ותחומי אחריותה הם מיזוג של אלה של הוועדה לענייני הצי והוועדה לענייני הצבא שנוסדו שתיהן ב-1816.

הוועדה נחשבת לאחת הוועדות המשפיעות והמרכזיות ביותר בסנאט, ותחום סמכותה הרחב אפשר לה לדון על הצעות חקיקה משמעותיות בשנות המלחמה הקרה ולהציגן להצבעה במליאת הסנאט, כולל חוק הביטחון הלאומי משנת 1947. הוועדה נוטה לנקוט בגישה דו-מפלגתית יותר מוועדות אחרות, בין השאר משום שרבים מהסנאטורים החברים בה שירתו בעבר בצבא ארצות הברית או מייצגים מדינות שלהן אינטרסים משמעותיים הקשורים לתחום הביטחון הלאומי.

## תחומי שיפוט
על פי הכללים הקבועים של הסנאט של ארצות הברית, כל חקיקה, עתירה, משימה, הקמת אנדרטה ועניינים אחרים הקשורים לנושאים הבאים מופנים לוועדת הכוחות המזוינים:
# פעילויות אווירונאוטיקה וחלל הקשורות או קשורות בעיקר בפיתוח מערכות נשק או פעולות צבאיות.
# הגנה משותפת.
# ענייני מחלקת ההגנה, מחלקת הצבא, מחלקת חיל האוויר ומחלקת הצי של ארצות הברית.
# תחזוקה ותפעול של תעלת פנמה, כולל ניהול, תברואה וממשל של אזור התעלה.
# מחקר ופיתוח צבאי.
# היבטי ביטחון לאומי של אנרגיה גרעינית.
# עתודות נפט ימיות, למעט אלה שבאלסקה.
# תשלום, קידום, פרישה והטבות אחרות של אנשי הכוחות המזוינים, כולל חינוך לאנשי הכוחות ומשפחותיהם השוהים מחוץ לארצות הברית.
# מערכת השירות הסלקטיבי.
# חומרים אסטרטגיים וחיוניים הדרושים להגנה משותפת.

## קישורים חיצוניים

* 

## הערות שוליים

קטגוריה:הכוחות המזוינים של ארצות הברית
כוחות
הפדרציה העולמית של איגודי העובדים

ממוזער|לוגו הפדרציה העולמית של איגודי העובדים
**הפדרציה העולמית של איגודי העובדים** (באנגלית: **The World Federation of Trade Unions - WFTU**) הוקמה על מנת לחבר איגודים מקצועיים ברחבי העולם. בימי המלחמה הקרה זוהה הארגון כתומך בברית המועצות וכנשלט על ידי המפלגות הקומוניסטיות. הארגון, על פי הצהרותיו, מבקש להגשים את עקרונות אמנת האו"ם מיוני 1945, בדבר מאמץ למניעת מלחמה בעולם, ולקידום הקידום הכלכלי והחברתי של כל העמים באמצעות שיתוף פעולה. כמו כן חרט הארגון על דגלו את המאבק בגילוייו השונים של הפאשיזם.

נכון לשנת 2016 דיווחה הפדרציה כי תחת הארגונים החברים בה מאוגדים כ-92 מיליון עובדים מכ-120 מדינות.

## היסטוריה

שורשי הארגון בפדרציה הבינלאומית של ארגוני העובדים (IFTU) שהוקם באמסטרדם ביולי 1919, בניסיון לאחד מחדש את איגודי העובדים באירופה שפוצלו ביניהם במלחמת העולם הראשונה. ב-1945, לאחר מלחמת העולם השנייה, ירש ה-WFTU את מקומו. ועידת היסוד של הארגון התקיימה בפריז ב-3 באוקטובר 1945, והשתתפו בו נציגי 56 ארגונים שייצגו כ-67 מיליון עובדים מ-55 מדינות. קדם לה כינוס הכנה שנערך בפברואר אותה שנה בלונדון. בין הארגונים המייסדים היו ה-TUC הבריטי, קונגרס הארגונים התעשייתיים האמריקני (CIO), והמועצה המרכזית של האיגודים המקצועיים בברית המועצות.

בשנותיו הראשונות של הארגון, היווה את הפדרציה העולמית הגדולה ביותר של האיגודים המקצועיים, ואף התיימר לפעול ולאחד תחתיו את כלל האיגודים המקצועיים בעולם תחת פדרציה עולמית אחת. הוא קיבל מעמד ייעוצי למועצה החברתית-כלכלית של האו"ם. פעל ליישום החלטות ארגון העבודה הבינלאומי בדבר זכות ההתארגנות והמשא ומתן הקיבוצי. כמו כן ניהל קמפיין כנגד המשטרים הטוטליטריים בספרד ויוון, ודחף את האו"ם להמליץ למדינות החברות בו על הוצאת השגרירויות שלהן ממדריד. ביולי 1946 ובפברואר 1947 שלח הארגון משלחות לאירן בעקבות מעצריהם של מנהיגי איגוד מקצועי. במרץ 1947 שלח משלחת דומה לדרום אפריקה בעקבות דיכוי איגודי הכורים. הארגון תמך במאבקים הלאומיים לעצמאות של עמים תחת המשטרים האימפריאליסטים.

אולם עד מהרה, נתפצל על רקע המלחמה הקרה, כשאיגודי העובדים המערביים, הלאומיים ואלו שהתנגדו למדיניות ברית המועצות פרשו ממנו בינואר 1949, בהובלת האיגודים האמריקניים והבריטיים, והקימו את הארגון המתחרה הקונפדרציה הבינלאומית של איגודי העובדים החופשיים (ICFTU). נושא מרכזי למחלוקת הייתה תוכנית מרשל בארצות הברית שהאיגודים האמריקניים תמכו בה. גם ארגוני העובדים ביוגוסלביה ובסין, עזבו את ה-WFTU בעקבות מחלוקות של מדינותיהם עם ברית המועצות.

הארגון ספג מהלומה נוספת עם קריסת ברית המועצות, כשאיגודים מקצועיים נוספים מהגוש המזרחי עזבו אותו והצטרפו לפדרציה הבינלאומית של איגודי העובדים הנוצריים (IFCTU). הארגונים המתחרים ל-WETU התאחדו ביניהם ב-2006, והקימו את קונפדרצית איגודי העובדים הבינלאומית המתחרה ב-WFTU, והגדולה מביניהן.

## ראו גם
* קונפדרצית איגודי העובדים הבינלאומית
* ארגון העבודה הבינלאומי

## קישורים חיצוניים

* 
* 

קטגוריה:ארגונים בין-לאומיים לא-ממשלתיים
קטגוריה:ארגוני עובדים
רומן יארמצ'וק

**רומן אולגוביץ' יארמצ'וק** (; נולד ב-21 במרץ 1995 בלבוב) הוא כדורגלן אוקראיני המשחק בעמדות החלוץ באולימפיק ליון מהליג 1 בהשאלה מאולימפיאקוס ובנבחרת אוקראינה.

## קריירה
יארמצ'וק גדל במחלקת הנוער של קבוצת הצמרת האוקראינית דינמו קייב. בשנת 2012 עלה לקבוצה הבוגרת, אך עד 2016 שיחק בשורות קבוצת המילואים של המועדון (דינמו-2). לראשונה שותף במשחק של הקבוצה הבוגרת במרץ 2016, במשחק 1/4 גמר גביע אוקראינה. ביולי 2016 הושאל יארמצ'וק לקבוצת אולכסנדריה, בה שיחק עד לסוף שנת 2016. בדצמבר 2016 שב לדינמו. הוא שותף במשחקים מעטים ובאוגוסט 2017 נמכר כרטיס השחקן שלו לקבוצת "גנט" מהליגה הבלגית. יארמצ'וק חתם על חוזה לארבע שנים בקבוצה.

ב-29 באוגוסט 2022 חתם בקלאב ברוז', עליו היא שילמה 16 מיליון אירו, מה שהפך אותו לרכש היקר ביותר בתולדות המועדון. 

בהופעת הבכורה בקבוצה כבש גם שער בכורה, ב-2 בספטמבר בניצחון 0-4 על סרקל ברוז'.

ב-30 ביולי 2024 חתם  יארמצ'וק באולימפיאקוס מליגת העל היוונית.

ב-2 בפברואר 2026 הושאל יארמצ'וק לאולימפיק ליון מהליג 1 עד לתום העונה.

## נבחרת
יארמצ'וק שיחק בכל שכבות הגיל של הנבחרות הלאומיות של אוקראינה. השתתף ביורו 2014 לנבחרות עד גיל 19 ובמונדיאל 2015 לנבחרות עד גיל 20. בשנים 2015 - 2017 שיחק בנבחרת הצעירה של אוקראינה.

בנבחרת הלאומית של אוקראינה משחק יארמצ'וק מאז ספטמבר 2018. משחקו הראשון במדי הנבחרת היה משחק מול  במסגרת ליגת האומות 2018/2019. את שערו הראשון במדי הנבחרת הבקיע ב-16 באוקטובר 2018 במהלך משחק מול .

נכלל בסגל נבחרת אוקראינה לטורניר יורו 2024.

## קישורים חיצוניים

## הערות שוליים

קטגוריה:חלוצי כדורגל אוקראינים
קטגוריה:כדורגלנים אוקראינים
קטגוריה:לבוב: כדורגלנים
קטגוריה:כדורגלני דינמו קייב
קטגוריה:כדורגלני אולקסנדריה
קטגוריה:כדורגלני גנט
קטגוריה:כדורגלני בנפיקה ליסבון
קטגוריה:כדורגלני קלאב ברוז'
קטגוריה:כדורגלני ולנסיה
קטגוריה:כדורגלני אולימפיאקוס
קטגוריה:כדורגלני אולימפיק ליון
קטגוריה:כדורגלני נבחרת אוקראינה
קטגוריה:כדורגלני יורו 2020
קטגוריה:כדורגלני יורו 2024
קטגוריה:אוקראינים שנולדו ב-1995
מקיקו טנאקה

**מקיקו טנאקה** (ביפנית: **田中 眞紀子**, נולד ב-14 בינואר 1944 בטוקיו) בטוקיו היא פוליטיקאית יפנית, בת של ראש הממשלה קקואיי טנאקה. היא הייתה שרת החינוך, התרבות, הספורט, המדע והטכנולוגיה ושרת החוץ של יפן.

## קריירה
לאחר סיום בית הספר היא המשיכה ללימודים בארצות הברית וקיבלה תואר מאוניברסיטת ואסדה. היא עסקה בפעילות פוליטית סביב אביה קקואיי טנאקה ובשנת 1993 נבחרה לבית הנבחרים של יפן.

בשנת 2001 היא מונתה לתפקיד שר החוץ. היא פוטרה בינואר 2002 בעקבות הערות לראש הממשלה ג'וניצ'ירו קואיזומי, בהמשך של אותה שנה היא הוצאה משורות המפלגה. באוגוסט 2002 היא נאלצה להתפטר מבית הנבחרים והועמדה במשפט על מעילה במשכורת של המזכירה שלה. לאחר זיכוי בבית המשפט היא רצה בבחירות כמועמדת עצמאית.

ב-2009 היא הצטרפה לשורות המפלגה הדמוקרטית שהייתה באופוזיציה. בשנת 2012 היא מונתה לשרת החינוך, התרבות, הספורט, המדע והטכנולוגיה במקום הירופומי הירנו. בעקבות הבחירות שנערכו בדצמבר 2012 היא איבדה את המשרה.

## קישורים חיצוניים

* 

קטגוריה:בוגרות אוניברסיטת ואסדה
קטגוריה:בוגרי אוניברסיטת ואסדה
קטגוריה:פוליטיקאיות יפניות
קטגוריה:שרי החינוך, התרבות, הספורט, המדע והטכנולוגיה של יפן
קטגוריה:שרי החוץ של יפן
קטגוריה:שרות חוץ
קטגוריה:שרות חינוך
קטגוריה:ילידות 1944
קטגוריה:יפנים שנולדו ב-1944
Life of the Party

"**Life of the Party**" (בעברית: "**החיים של המסיבה**") הוא סינגל שהוקלט על ידי הזמר-יוצר הקנדי שון מנדס, מתוך אלבום הבכורה שלו, *[[Handwritten]]* וכחלק מהמיני-אלבום, *[[The Shawn Mendes EP]]*. הוא נכתב על ידי עידו זמישלני וסקוט האריס, הוקלט בטורונטו, אונטריו ויצא ב-26 ביוני 2014.

השיר הגיע למקום ה-24 במצעד הבילבורד הוט 100.

## רקע
השם של השיר, "Life of the Party", עשוי לתת את הרושם שמדובר בשיר דאנס אופטימי, אך בריאיון תיאר מנדס אותו כשיר "שאינו סופר שמח, אך הוא גם לא מדכא". המילים של השיר עוסקות בתחושה של להיות מרוצה מעצמך ולהבין מי אתה ומי אתה רוצה להיות. הוא נכתב על ידי שני פזמונאים מניו יורק, עידו זמישלני וסקוט האריס והופק בידי הראשון.

## וידאו קליפ
סרטון מילים, שפורסם ב-1 ביולי 2014, צולם בפורמט זום-אין ומציג את שון מנדס ב-*The George Street Diner* בטורונטו; מדי פעם ניתן לראותו משוחח עם המלצרית של אחד הסועדים בזמן שהוא שר. המילים מ-"Life of the Party" מופיעות לאורך הסרטון. הוא מסתיים כשהמלצרית קוראת פתק שהשאיר שון, תוך שהיא מחייכת כשהסצנה מתפוגגת. הווידאו קליפ הרשמי פורסם ב-15 במרץ 2015.

## הצלחה מסחרית
השיר הופיע לראשונה במצעד הבילבורד הוט 100 ב-12 ביולי 2014, במקום ה-24, מה שהפך אותו לכניסה הראשונה של מנדס במצעד ולשירו הראשון ב-40 העליונים. מנדס הפך לאמן הצעיר ביותר שהופיע לראשונה ב-25 העליונים עם סינגל בכורה בגיל 15, 11 חודשים ו-4 ימים. השיר הגיע למקום החמישי במצעד השירים הדיגיטליים עם 148,000 הורדות.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי 2014
קטגוריה:סינגלי בכורה מ-2014
קטגוריה:שירי שון מנדס
קטגוריה:שירים באנגלית
קטגוריה:שירים שנכתבו על ידי סקוט האריס
קטגוריה:שירים על מסיבות
קטגוריה:בלדות פופ
קטגוריה:סינגלים בהוצאת איילנד רקורדס
Something Big

**Something Big** (בעברית: **משהו גדול**) הוא סינגל שהוקלט על ידי הזמר-יוצר הקנדי שון מנדס, מתוך אלבום הבכורה שלו, Handwritten. השיר יצא לאור ב-6 בנובמבר 2014, כסינגל הראשון השני האלבום.

עם יציאתו, נכנס השיר אל המקום ה-80 במצעד הבילבורד הוט 100.

## רקע וכתיבה
השיר נכתב על ידי שון מנדס, עידו זמישלני וסקוט האריס והופק על ידי סמישלני גם כן. איגוד תעשיית ההקלטות האמריקאי העניק לשיר את תואר הפלטינה, על מכירות של למעלה ממיליון עותקים בארצות הברית.

בסמוך לצאתו על השיר לרשת הזרמת המדיה ספוטיפיי.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי שון מנדס
קטגוריה:שירים באנגלית
קטגוריה:שירים שנכתבו על ידי סקוט האריס
קטגוריה:שירים שנכתבו על ידי שון מנדס
קטגוריה:סינגלים בהוצאת איילנד רקורדס
זיכרון אוניברסלי

**זיכרון אוניברסלי** הוא כינוי להתקן זיכרון היפותטי, המשלב את היתרונות של זיכרון מסוג DRAM ואת יתרונותיו של זיכרון מסוג SRAM. מימוש התקן מסוג זה זה צפוי להשפיע רבות על שוק המחשוב.

במהלך ההיסטוריה האחרונה של תחום המחשוב, נעשה שימוש בכמה טכנולוגיות אחסון נתונים שונות בו זמנית במסגרת פעולת המחשב. מחשב אישי עשוי לכלול כמה מגהבייט של SRAM, שהוא זיכרון מהיר אך נדיף ויקר, המשמש לדוגמה בזיכרון המטמון. בנוסף לכך ,ג'יגהבייט של DRAM - זיכרון נדיף ואיטי אך זול יותר ומשמש כזיכרון התוכניות ומאות רבות של ג'יגהבייט של זיכרון פלאש איטי, אך בלתי נדיף, או כמה טרהבייט של זיכרון כונן דיסק קשיח לאחסון לטווח ארוך.

בימים אלה, מושקע מאמץ מחקרי, במציאת סוג זיכרון אשר יחליף את כל סוגי הזיכרון השונים וישלב את יתרונותיהם. סוג זיכרון זה נוצר על מנת לשפר את ביצועי המכשירים אשר משתמשים בזיכרונות ולהפחית את עלותם.

## מה הופך זיכרון לזיכרון אוניברסלי
על מנת שזיכרון ייחשב לזיכרון אוניברסלי, עליו להיות בעל תכונות של מספר טכנולוגיות זיכרון. ביניהן:
* מהירות גבוהה - כשל זיכרון מסוג SRAM.
*תמיכה במספר בלתי מוגבל של מחזורי קריאה, כמו זיכרונות מסוג SRAM ו־DRAM.
* אי נדיפות, יכולת שמירת נתונים ללא הגבלת זמן ללא צריכת אנרגיה, כמו זיכרונות הבזק וכונני דיסק קשיח.
* נפח גדול בעלות סבירה כמו כונני דיסק קשיח.

### טכנולוגיות שונות ליצירת זיכרון אוניברסלי מעשי.
מספר של טכנולוגיות זיכרון נבדקו במטרה ליצור זיכרון אוניברסלי מעשי:
* זיכרון גישה אקראית מגנטורסיסטי  (בפיתוח וייצור)
* זיכרון בועה,אך נזנח.
* זיכרון מסלול מרוצים  (ניסיוני)
* זיכרון גישה אקראית פרו-אלקטרית  (בפיתוח וייצור)
* זיכרון שינוי פאזה 
* תא מטאליזציה בר תכנות 
* זיכרון גישה אקראית רזיסטיבי 
* ננו-RAM
* זיכרון מבוסס ממריסטורים

## הערות שוליים

קטגוריה:התקני זיכרון אלקטרוניים
קטגוריה:זיכרון מחשב
I Know What You Did Last Summer

"**I Know What You Did Last Summer**" (בעברית: "**אני יודע מה עשית בקיץ האחרון**") הוא סינגל שהוקלט על ידי הזמר-יוצר הקנדי שון מנדס, ביחד עם הזמרת-יוצרת האמריקאית קמילה קביו. השיר יצא לאור ב-18 בנובמבר 2015, על ידי חברת התקליטים איילנד רקורדס, כסינגל מתוך האלבום, Handwritten.

עם יציאתו נכנס השיר אל המקום ה-20 במצעד הבילבורד הוט 100.

## רקע וכתיבה
השיר נכתב על ידי שון מנדס, קמילה קביו, עידו זמישלני, נואל זנקנלה וביל וית'רס והופק על ידי זמישלני וזנקנלה גם כן. שיתוף פעולה זה הוא הראשון של השניים, תוך שבשנת 2019, שיתפו פעולה בשנית בלהיט, "Señorita".

בסמוך לצאתו עלה השיר לרשת הזרמת המדיה ספוטיפיי.

## וידאו קליפ
הווידאו קליפ המלא שיצא עבור השיר, הועלה לערוץ היוטיוב של שון מנדס ב-20 בנובמבר 2015, בסמוך לצאתו של השיר כסינגל. בתחילת הקליפ, ניתן לראות את מנדס וקביו מתהלכים במקום רחוק מהציוויליזציה, כשערפל אופף אותם.

נכון לינואר 2022, מונה הצפיות של הקליפ עומד על כ-387 מיליון צפיות.

## פרסים ומועמדויות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי שון מנדס
קטגוריה:שירי קמילה קביו
קטגוריה:שירים באנגלית
קטגוריה:שירים שנכתבו על ידי נואל זנקנלה
קטגוריה:שירים שנכתבו על ידי קמילה קביו
קטגוריה:שירים שנכתבו על ידי שון מנדס
קטגוריה:שירים על הקיץ
קטגוריה:שירי פלטינה משולשת בארצות הברית
Mercy (שיר של שון מנדס)

"**Mercy**" (בעברית: "**רַחֲמִים**") הוא סינגל שהוקלט על ידי הזמר-יוצר הקנדי שון מנדס, מתוך אלבום האולפן השני שלו, Illuminate. השיר יצא לאור ב-18 באוקטובר 2016, כסינגל השני מתוך האלבום.

עם יציאתו, נכנס השיר אל המקום ה-15 במצעד הבילבורד הוט 100.

## רקע וכתיבה
עם השיר הופיע מנדס לראשונה ב-22 בספטמבר 2016, בתוכנית הטלוויזיה "The Tonight Show Starring Jimmy Fallon". איגוד תעשיית ההקלטות האמריקאי העניק לשיר את תואר הפלטינה המשולשת, על מכירות של למעלה משלושה מיליון עותקים בארצות הברית.

בסמוך לצאתו על השיר לרשת הזרמת המדיה ספוטיפיי.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי שון מנדס
קטגוריה:שירים באנגלית
קטגוריה:שירים שנכתבו על ידי אילסי ג'ובר
קטגוריה:שירים שנכתבו על ידי שון מנדס
קטגוריה:שירים שנכתבו על ידי טדי גייגר
קטגוריה:שירי לפידים
קטגוריה:בלדות רוק
קטגוריה:שירי פלטינה מרובעת ומעלה בארצות הברית
קטגוריה:סינגלים בהוצאת יוניברסל מיוזיק גרופ
הפועל חדרה (כדורגל חופים)

**הפועל "Towers" חדרה** היא קבוצת כדורגל חופים מהעיר חדרה, המשחקת בליגה הישראלית בכדורגל חופים.

## היסטוריה

הפועל חדרה נוסדה בשנת 2008 בשם "נסיכי 90FM" חדרה, עם הרחבתה של הליגה ל-10 קבוצות. באותה העונה זכתה הקבוצה באליפות לאחר שניצחה את "שווה שווה" ירושלים בגמר בתוצאה 6–7. עם חזרת הליגה בעונת 2024, חדרה הגיעה עד למעמד הגמר שם נחלה הפסד 4–2 לבני "פלפלה" כפר קאסם וכתוצאה מכך סיימה כסגנית.

## הסגל הנוכחי
*סגל ל[[הליגה הישראלית בכדורגל חופים 2025|אליפות ישראל בכדורגל חופים לעונת 2025]]*

;צוות מקצועי
* מאמן:  צחי אילוז

## תארים
### תחרויות לאומיות
**[[הליגה הישראלית בכדורגל חופים|ליגת בנק יהב בכדורגל חופים]]**
* **אלופה (1)**: 2008
* סגנית (1): 2024

קטגוריה:קבוצות כדורגל חופים ישראליות
קטגוריה:חדרה: מועדוני ספורט
קטגוריה:הפועל חדרה